Ifølge Oljedirektoratets definisjon er et felt en petroleumsforekomst som er besluttet å bygges ut og der det foreligger en godkjent PUD. En liste over alle felt i Norge med PUD-godkjenning finnes på siden olje- og gassfelt på norsk kontinentalsokkel, med informasjon om funnår og godkjenningsår. Før PUD-godkjenning vil en petroleumsforekomst teknisk sett være et eller en samling av funn.